"गोखरू काँटे के काढ़े" के सेवन का कल चौथा दिन था। आज हमने मरीज से फोन पर बात की। पता चला, अब तक जहाँ उसे तीन बार ही पेशाब करने की जरुरत पड़ती थी, कल उसे चार या पाँच बार पेशाब के लिए जाना पड़ा। इससे तो हम यही अनुमान लगा रहे हैं कि जो गुर्दे 50-60 प्रतिशत तक खराब हो गये थे, वे फिर से स्वस्थ होने लगे हैं और पहले के मुकाबले ज्यादा काम करने लगे हैं। इतना ही नहीं, यह भी बताया गया कि कल शाम से मरीज अपने अन्दर स्फुर्ति का अनुभव कर रहा है। रही बात, कब्जियत और खाँसी की, तो मेरा अनुमान है कि यह चल रही ऐलोपैथिक दवाओं का 'साइड इफेक्ट' है। (हमने गूगल पर सर्च करके दवाओं के साइड इफेक्ट की जानकारी ले ली थी- उसमें ऐसा जिक्र आया था।)